section_heading: Razvitak multimedije i interneta
paragraph_text: Online pretraživanje podrazumijeva pretraživanje udaljene baze podataka putem interaktivne komunikacije uz pomoć računala i komunikacijskih kanala. Taj proces pretraživanja može se odvijati direktno ili preko posrednika. te taj proces dozvoljava korisniku da mijenja parametre pretraživanja kako bi lakše i preciznije našao traženu informaciju. Mana ovakvog sustava je što je pristup starijim informacijama ponekad ograničen. U svrhu unaprjeđenja sustava za online pretraživanje, danas se razvijaju nova, pametna sučelja (eng. Smart interface), koja korisniku nude više opcija pretraživanja, pa tako i više rezultata relevantnih za njegov upit. Ova sučelja se također koriste i obradom dostupnih podataka o korisniku u svrhu poboljšanja pretrage.